এর পর মহাকাশে জীবম্ত মানুষ! আমেরিকাকে টেক্কা মেরে ১৯৬১ সালে ইউরি গ্যাগারিন-কে মহাকাশে নিয়ে গেল রাশিয়ার ভোস্তক-১। বিশ্বজুড়ে উপগ্রহ সঞ্চারের জাল বোনার সেই শুরু। এই যে লোকে মোবাইল ফোন থেকেও স্যাট করে চলে যাচ্ছে ওয়েবে, সাপের পাঁচ পা গজানোর শুরু সেই তখনই। তবে ‘ওয়ার্ল্ড ওয়াইড ওয়েব’-এর জাল বিছানো হয়েছে আরও প্রায় তিন দশক পরে, ১৯৮৯ সালে। সেটাও নিঃসন্দেহে এক বিরাট লাফ। পাড়ার লাইব্রেরি থেকে ইন্টারনেটের জ্ঞান-সমুদ্রে। কিন্তু তারও ১০ বছর আগে একটা বিপ্লব ঘটিয়ে দিয়েছে সোনি কোম্পানি। তারা বাজারে এনেছে ‘ওয়াকম্যান’। চলতে ফিরতে গান শোনা যায়!